Hiiumaa Spordiliidu juhatuse koosoleku protokoll 

Päevakava:
1. HMV juhendi muutmise ettepanek (ettepanek lisatud manusesse)
2. TV10 olümpiastardis osalemise arutelude hetkeseis
3. Uue aasta jooksuürituse kavandamine
4. Spoku keskkonna kasutuselevõtt toetuste taotlemiseks
5. Spordiliidu töökorraldus
6. Muud küsimused


1. HMV juhendi muutmise ettepanek

Leiti, et HMV juhendisse ei ole vajalik eraldi sätestada alkoholi auhindadeks andmise keeldu, kuid Hiiumaa Spordiliit ei toeta ega pea sobivaks alkoholi andmist auhindadeks noortele.

Arutati, kas peaks looma eetikapunktid spordivõistluse korraldamiseks.

Lisaks arutati võistluste tehniliste protokollide avaldamist Spordiliidu kodulehel ning sellega seotud andmekaitse küsimusi. Lepiti kokku, et kodulehele avaldatakse edaspidi ainult tehnilised protokollid, lähtudes konkreetse spordiala tavapärasest protokolli formaadist. Digitaalselt vormistatud protokollis võib kajastada võistkondade nimesid, paremusjärjestust ja tulemusi ning võistlejate nimesid ja tulemusi. Andmekaitse nõuete täitmiseks otsustati teema täpsemalt üle vaadata.

2. TV10 olümpiastardis osalemise arutelude hetkeseis

Arutati TV10 olumpiastardis osalemisega seotud seniseid tegevusi ja võimalusi. 
Otsus: jätkata tegevustega TV10 olümpiastardis osalemise eesmärgil.

3. Uue jooksuürituse kavandamine

Info jagamine, et Hiiumaa maraton 2027 toimub mai lõpus Kärdlas. Ürituse korraldaja on Team Hiiumaa.


4. Spoku keskkonna kasutuselevõtt toetuste taotlemiseks

Arutati Spoku keskkonna kasutuselevõtu võimalust toetuste taotlemiseks.

Esitatud hinnainfo kohaselt on keskkonna juurutamise ühekordne maksumus ligukaudu 2400 eurot + käibemaks ning hooldustasu ligikaudu 150 eurot + käibemaks. Lisaks rakenduks avalduse menetlemise tasu 50 eurot taotluse kohta.

Leiti, et Spoku keskkonna kasutuselevõtt oleks Hiiumaa Spordiliidu toetuse mahte arvestades ebamõistlikult suur.

Otsustati: jätkata võimaliku lahenduse otsimist koostöös Hiiumaa Vallavalitsusega ning mitte võtta Spoku keskkonda vallast eraldi.

5. Spordiliidu töökorraldus

Arutati uue pesekretäri värbamisprotsessi seoses senise peasekretäri ajutise äraolekuga.
Otsus: korraldada avalik konkurss uue peasekretäri leidmiseks.

Kandideerimise võimalike kanalitena käsitleti CV keskust, CV.ee-d, Töötukassa kanaleid ja Hiiu Lehte. Kandideerimisperioodi pikkuseks kavandati 3 nädalat.

Arutati ka Spordiliidu tööalaste materjalide hoiustamist. Peamise lahendusena kaaluti Google Drive-i kasutamist ning lisaks otsustati uurida Hiiumaa Vallavalitsuselt serveriruumi kasutamise võimalust.


6. Muud küsimused 

Arutati Spordiliidu arengukava koostamise ja uuendamisega seotud küsimusi.


